શુક્ર પાંચમે હોતાં પત્નીનું સ્વાસ્થ્ય નરમ રહે છે. ૬૦થી ૬૨માં વર્ષ દરમિયાન પત્નીનું સ્વાસ્થ્ય જોખમાય છે. ૨૫થી ૨૭માં વર્ષ સુધીમાં લગ્ન કરે તો ફળતાં નથી, લગ્ન બાદ તરત તકલીફ આવી પડે છે. બની શકે તો ૨૫ પહેલાં કે ૨૭માં વર્ષ પછી લગ્ન કરવા જેથી ગ્રહદોષનું સમાધાન થઇ શકે. જન્મકુંડળીમાં શુક્ર પાંચમાં ભાવે હોય તેવા યોગમાં જાતક પ્રેમલગ્ન કરે તેના કરતા રીતરીવાજ મુજબ લગ્ન કરે તે તેના માટે સલાહભર્યું રહેશે. પાંચમે શુક્રવાળા જાતકો અચૂક રીતે પ્રેમમાં પડતાં અને પ્રેમ સંબંધોના લીધે જીવનમાં તકલીફો અનુભવતાં અમે જોયાં છે. પંચમ ભાવનો શુક્ર પ્રેમસંબંધોમાં અચૂક તકલીફ આપે છે, બીજી બાબતો માટે આ યોગ શુભ થઇ શકે છે.